kardosdrur/scandi-wiki huggingface dataset:
Thorkel Fieldsted

Torchild "Thorkel" Jonsson Fieldsted (født 30. november 1741 på Island, død 19. november 1796 i København) var en dansk stiftamtmand.

Han blev født på Island, hvor faderen var præst, blev student 1762 fra Roskilde Skole og cand.jur. 1766. 1767 blev han højesteretsadvokat og 1769 lagmand på Færøerne, hvortil han dog ikke synes at være kommet, og samme år medlem af Det Kongelige Danske Landhusholdningsselskab. 22. april 1772 udnævntes han til amtmand i Finmarken, hvor hans arbejde bedømmes strengt i et brev fra professor Laurids Smith til Johan Bülow, og han forflyttedes 11. november 1778 i samme egenskab til Bornholms Amt. Om dette embede siger han selv i sin afhandling om Bornholm, at det er unyttigt og godt kan overtages af kommandanten. 23. juni 1780 sluttede hans amtmandstid, og han blev etatsråd og lagmand i Christianssand og 1786 stiftamtmand i Trondhjem, hvorfra han 1795 drog til København. Her opnåede han 13. februar 1796 at blive meddirektør i Postamtet, men døde allerede 19. november samme år, 55 år gammel. Det hedder i Lærde Efterretninger ved hans død, at man af hans levende geni, lyse hoved og driftige ånd kunne, om han havde levet længere, ventet gavn for litteraturen, især for den gamle islandske. 1774 var han blevet medlem af Det kgl. danske Videnskabsselskab. Peter Friderich Suhm, der kalder sig hans ven, skrev en latinsk gravskrift over ham. Hans lille skrift om en ny handelsindretning i Island, hvori han foreslår oprettelsen af nogle frie handelskolonier til ophjælpning af fiskerierne, handelen m.m., skaffede ham 1783 Landhusholdningsselskabets 2. guldmedalje og udkom i to oplag. Som amtmand i Trondhjem skrev han 1792 et forslag til bygdemagasiners oprettelse i Trondhjems Stift (til hjælp under uår), der modtoges velvillig af kritikken.

1772 blev han gift med Anna Birgitte Wildenrath (døbt i København 2. april 1751, død 3. juli 1810), datter af oberst Johan Wildenrath og Cathrine Malene, født Kaas. Datteren Johanne Magdalene blev gift med Johan Christopher Hoppe.

Skrifter 
 Om Bornholm (København, 1791) [I: Frederik Thaarup: Materialer til det danske Monarkies Statistik]
 Forslag til Bøjgdemagasiners Oprettelse i Trondhiems Amt (Trondheim, 1792)

Kilder 

 
 Fielsteds "Relation om Bornholmske Forhold 1780" 
 Rasmus Nyerup, Lit. Lex.
 Vilhelm Richter, Juridisk og statsvidskabelig Stat.
 Wille, Samling af Mindetaler, s. 290 f.
 Løgtingið 150 – Hátíðarrit. Tórshavn 2002, Bind 2, S. 366. (afsnit Føroya løgmenn fram til 1816) (PDF-Download )
 Juridisk og statsvidenskabelig Stat, udarbejdet af V. Richter. København, 1881. s. 230

Etatsråder fra Danmark
Post- og Telegrafvæsenets generaldirektører
Amtmænd fra Danmark
Amtmænd fra Norge
Personer i oplysningstiden
Prokuratorer fra Danmark
Danskere i 1700-tallet
Islændinge i 1700-tallet
Faglitterære forfattere fra Danmark
Nordmænd i 1700-tallet
Lagmænd fra Færøerne før 1816
Steve Marlet

Steve Marlet (født 10. januar 1974 i Pithiviers) er en tidligere fransk fodboldspiller og fodboldtræner. Angriberen spillede 23 kampe og scorede 6 mål for det franske fodboldlandshold i perioden 2000-2004.

Karriere 
Marlet var med i den største transferhandel nogensinde for Fulham F.C. indtil juli 2008, da han tilbage i 2001-2002 blev købt for £11.5 millioner. Han scorede kun 11 mål i 54 kampe. I sæsonen 2003-2004 spillede han kun en kamp, dog scorede han i den, og bagefter blev han lånt ud til den franske klub, Marseille i 18 måneder. Det var dog stadig den engelske klub der betalte hans låninger, indtil at hans kontrakt blev annulleret.

Marlet tog til Lorient i august 2006 fra VfL Wolfsburg. Efter hans kontraktperiode i Lorient var udløbet, tog han til Ipswich Town og Chicago Fire som manager.

I juli 2012 tog han tilbage til hans første klub, Red Star i den 3. bedste franske række, hvor han tilbragte de sidste år af hans karriere.

Efter karrieren var en i et år (2012-2013) assistent træner for Red Star 93. I dag er han sportsdirektør i klubben, og har været det siden 2013.

Stats 
Udelukkende liga-kampe

International karriere

Internationale mål 

Fodboldspillere fra Frankrig
Deltagere ved det europæiske mesterskab i fodbold 2004
Fodboldspillere fra Fulham F.C.
Frankrigs fodboldlandshold
Fodboldtrænere fra Frankrig
Fodboldspillere fra AJ Auxerre
Fodboldspillere fra Olympique Lyon
Fodboldspillere fra Olympique Marseille
Fodboldspillere fra VfL Wolfsburg
Fodboldspillere fra FC Lorient
Fodboldspillere fra Red Star F.C.
Landkreis Schmalkalden-Meiningen

Landkreis Schmalkalden-Meiningen er en landkreis i den vestlige del af Thüringen. Mod nordvest grænser landkredsen op mod Wartburgkreis. Derefter (med uret) mod Landkreis Gotha, Ilm-Kreis, den kredsfrie by Suhl, Landkreis Hildburghausen. Mod syd grænser landkreisen op mod Landkreis Rhön-Grabfeld i Bayern. Mod vest er naboen Landkreis Fulda i Hessen.

Mellem 1360 og 1944 var Landkreis Herrschaft Schmalkalden en del af Hessen (Hessen-Kassel). Den nuværende landkreis blev oprettet i 1994.  

Landkreis i Thüringen
Mark Gatiss

Mark Gatiss (født 17. oktober 1966) er en engelsk skuespiller, manuskriptforfatter og romanforfatter. Han er kendt som medlem af komdie-teamet The League of Gentlemen, dog er han mest kendt som co-producer i tv-serierne Doctor Who og Sherlock sammen med Steven Moffat, han har også medvirket i begge serier.

Filmografi 
 The Favourite (2018)
 Dracula (2020)

Eksterne henvisninger 
 

Skuespillere fra England
Manuskriptforfattere fra England
Romanforfattere fra England
Karl Heinz Oppel

Karl Heinz Oppel (født 16. december 1924 i Dresden, død 27. oktober 2016 i Berlin), var en tysk skuespiller, som bl.a. er kendt for at lægge stemme til Egon Olsen i de tysksynkroniserede versioner af den danske filmserie Olsen-banden.

Filmografi 
 1958: Das Lied der Matrosen
 1960: Septemberliebe
 1961: Gewissen in Aufruhr
 1962: Das grüne Ungeheuer (TV-miniserie)
 1964: Die goldene Gans
 1964: Alaskafüchse
 1968: Hauptmann Florian von der Mühle
 1974: Polizeiruf 110: Konzert für einen Außenseiter (TV-serie)
 1979: Einfach Blumen aufs Dach
 1986: Der Staatsanwalt hat das Wort: Paule (TV-serie)
 1987: Polizeiruf 110: Die alte Frau im Lehnstuhl (TV-serie)
 1988: Mensch, mein Papa…!
 1991: Scheusal

Noter

Eksterne henvisninger 
 

Skuespillere fra Tyskland
Personer fra Dresden
Margrethe af Højelse

Margrethe Sunesdatter af Højelse er sandsynligvis den Margrethe, der betænkes i Absalons testamente med 2 bægre. Hun angives ofte at være den hellige Margrethe, der blev slået ihjel på stranden ved Køge omkring år 1170. Den hellige Margrethe tilhørte den danske stormandsslægt Hviderne.  Hun var derfor også slægtning til Absalon og dennes efterfølger som biskop i Roskilde Peder Sunesen.

Hun fik 3 (måske 4) børn med Herluf:
 Sune Herlufsen
 Peder Herlufsen
 Cecilie Herlufsdatter
og måske
 Stig Herlufsen

Se også 
 Slægten Hvide
 Slægten Hvides ejendomme

Litteratur 
 Kræmmer, Michael: "Efterslægtstavle for Skjalm Hvide", Danmarks Adels Aarbog 2009-2011, s. 585.

Eksterne henvisninger 
 Skt. Margrethes kapel i Kapeldalen

Referencer 

Slægten Hvide
Danskere i 1100-tallet
Danske helgener
Rosévin

Rosévin er en let, lyserød vin lavet på røde druer, hvis skaller fjernes få timer efter,gæringen er begyndt. Drueskallerne afgiver derfor ganske lidt garvesyre til mosten, og vinen får derved den karakteristiske lyserøde farve. 

Standses den naturlige gæring, hvor sukker omdannes til alkohol, får den færdige rosévin et højere sødmeniveau, end hvis vinen får mulighed for at færdiggære.

Andre vintyper 
 Rødvin, lavet på blå druer med skaller.
 Hvidvin, lavet på grønne druer eller afskallede blå druer.
 Mousserende vin, hvidvin med brus. Champagne fra Reims.
 Hedvin, vin med højere alkoholindhold end de øvrige typer.
 Isvin, vin med karakteristisk sød smag og lavt alkoholindhold.
 Dessertvin, er søde vine, der typisk serveres til en dessert.

Typerne har så forskellige egenskaber, at de i praksis betragtes som forskellige drikke.
Atsimo-Andrefana

Atsimo Andrefana er en  region på Madagascar beliggende i den tidligere provins Toliara. Den grænser til Menabe mod nord, Amoron'i Mania og Haute Matsiatra mod nordøst, Ihorombe og Anosy mod øst og Androy mod sydøst. Regionshovedstaden er byen  Toliara og befolkningen var anslået  på 1.018.500 mennesker i 2004. Atsimo Andrefana er den største af Madagaskars regioner med et areal på 66.236 km²

Regionen er inddelt i ni distrikter:
Ampanihy
Ankazoabo
Benenitra
Betioky Sud
Beroroha
Morombe
Sakaraha
Toliara 
Toliara II

Nationalparker
I Atsimo-Andrefana ligger følgende  Nationalparker og naturreservater:
 Beza Mahafaly-reservatet
 Nationalpark Zombitse-Vohibasia
 Nationalpark Tsimanampetsotsa
 Nationalpark Kirindy Mitea

Eksterne kilder og henvisninger

Madagaskars regioner
Orla Klausen

Orla Klausen (født 11. april 1946 i Nørre Snede) er en dansk tegneserietegner og -forfatter. Oprindeligt var han lærer, men debuterede i 1981 med første album i en serie om Jens Langkniv. Ligesom senere serier, var denne inspireret af fortællinger fra Danmarkshistorien. De fleste af Klausens album udspiller sig i 1600-tallets Danmark. Han har desuden leveret illustrationer til adskillige børnebøger.

Udgivelser 
Jens Langkniv (baseret på Jeppe Aakjærs fortælling)
 Jens Langkniv (Interpresse, 81)
 Landsknægte (Interpresse, 82)
 Heksene (Interpresse, 82)
Skjoldunge sagaen (skrevet af Per Sanderhage)
 I vikingekongens tjeneste (Interpresse, 83)
Rakkertøsen
 Herle (Interpresse, 85)
 Stimænd (Interpresse, 85)
 Sjællænderen (Interpresse, 86)
Da Hans blev bange (efter folkeeventyret Hans der drog ud for at lære frygten at kende og brødrene Grimms Gåsevogtersken ved brønden. Interpresse, 87)

Gøngehøvdingen (efter Carit Etlars romaner om Svend Poulsen Gønge)
 50.000 Rigsdaler (Interpresse, 88)
 Forfulgt (Interpresse, 90)
 Fredstid (Carlsen Comics, 91)
 Dronningens Vagmester (Carlsen Comics, 92)
 Opgøret (Carlsen Comics, 93)
De Begærlige
 Gidsel (Carlsen Comics, 94)
 Jaget (Carlsen Comics, 95)
 Uvejr (Carlsen Comics, 97)

Kilder

Eksterne henvisninger 
 Selvbiografi på litteratursiden.dk  
 Bibliografi.dk om Orla Klausen 
 

Tegneserietegnere fra Danmark
Tegneserieforfattere fra Danmark
Personer fra Nørre Snede
Lærere fra Danmark
Torvet (Hadsund)

Torvet i Hadsund er byens centrale plads, beliggende ved byens gågade Storegade. På Torvet står der et springvand, fra 2004. I Torvets nordligste del ud mod Storegade er der placeret en stenfigur med hul igennem, lige øst for det ligger de såkaldte Borgerplader som er en markering af årets borger, skrevet på en sten, i en periode fra 1992-2010.

I forbindelse med Mariagerfjord Festuge afholdes der koncerter på torvet.

Historie 
Torvet var fra gammel tid byens handelsplads. Oprindeligt var der to tovepladser i Hadsund. Denne og Bankpladsen. Begge pladser tilhørte købmænd i byen. I 1896 købte Hadsund Håndværkerforening Torvet, der skænkede det til byen. Herved blev Torvet stillet gratis til rådighed for bønder og småhandlende, hvilket betød at Bankpladsen blev udkonkurreret som torveplads. På torvets sydvestlige hjørne ligger det tidligere Fjordhotel der er opført i 1906 som Hadsund Afholds- og Højskolehotel. Det var den gang et moderne hotel med 25 værelser, elektrisk lys, keglebane og teatersal. Bygningen anvendes i dag Big Ben Pub som driver pub og restaurant i den historiske bygning.

Renovering af Torvet 
Før 2003 var Torvet asfaltbelagt og blev hovedsageligt anvendt som vej og parkeringsplads med 13 p-pladser. På nordsiden var der pølsebod placeret mod terrænmuren. Byrådet ønskede at Torvet skulle renoveres, så det fremover blev en del af strøget (Storegade). Det var Byrådets ønske, at en renovering af Torvet iværksættes som et byfornyelsesprojekt, hvor Torvets karakter ændrer fra at være en gade med p-pladser til at være et offentligt areal til ophold, torvehandel og café. Lokalplanen blev vedtaget af byrådet den 20. januar 2003.

I 2001 blev vedtaget at byens gamle posthus på Torvet 5, skulle nedreves for at give mulighed for opførelse af etagebyggeri med indretning af butik, café eller lign. I stueetagen mod Torvet samt boliger i den øvrige del. Der skulle arbejdes med en ny lokalplan for en renovering at Torvet. Lokalplanen blev vedtaget af Hadsund Kommune den 9. juni 2000.

Galleri

Eksterne henvisninger 

 Hadsunds hjemmeside 
 Lise Andersen, Erling Gammelmark og Heino Wessel Hansen, Hadsund – en by bliver til, Hadsund Egns Museum 2004. 
 Hadsund – fra ladested til industriby, af Vibeke Foltmann m.fl., udgivet af Sparekassen Hadsund 1983, 
 Aase M. Pedersen Livet omkring en bro, Hadsund Bogtrykkerri/Offset Aps. 
 Lise Andersen Foreningsliv i Hadsund 1884-1994, udgivet af Hadsund Håndværker og Borgerforening 1994. 
 Arne Lybech, Hadsund Bogen 2010, december 2010. 
 Arne Lybech, Hadsund Bogen 2011, november 2011. 
 Arne Lybech, Hadsund Bogen 2012, november 2012.

Kilder 
 

Gader i Hadsund
Torve og pladser i Danmark
Hadsunds historie
Seværdigheder i Hadsund
Miljøøkonomi

Miljøøkonomi er den gren af den økonomiske videnskab, der anvender dennes metoder og tankegang på miljøproblemer og miljøpolitik.

Miljøøkonomien forklarer som regel forureningsproblemer som biprodukter ved økonomiske aktiviteter som produktion og forbrug. På grund af markedsfejl som negative eksternaliteter og offentlige goder vil en ureguleret markedsøkonomi typisk frembringe for meget forurening. Der er derfor behov for at gribe ind og begrænse forureningen. Miljøøkonomer vil typisk anbefale at gøre dette ved hjælp af økonomiske styringsmidler som miljøafgifter eller omsættelige forureningskvoter. 

Forureningen bør begrænses indtil det niveau, hvor omkostningerne ved at reducere den yderligere vil overstige gevinsten ved lavere forurening. For at kunne vurdere, hvor dette niveau ligger, er det nødvendigt at kunne sammenligne omkostninger og gevinster ved en given forureningsreduktion. Miljøøkonomi beskæftiger sig derfor også indgående med værdisætning af miljøgoder til brug i f.eks. cost-benefit-analyser. 

Miljøøkonomi er tæt beslægtet med resurseøkonomi, der beskæftiger sig med den optimale udnyttelse og anvendelse af naturresurser, såvel fornybare som fisk, hvede og tømmer som ikke-fornybare som kul, olie og mineraler. Ofte behandles dette emne som en del af undervisningen i miljøøkonomiske sammenhænge. 

Miljøøkonomi beskæftiger sig også med sammenhængen mellem økonomisk vækst og miljøet. Er det muligt at opnå permanent bæredygtig vækst? Her er graden af substitutionsmuligheder mellem naturskabte goder (”naturkapital”) og menneskeskabte goder central for mulighederne for en fortsat produktionsvækst.   

De økonomiske vismænd har siden 1994 været lovmæssigt forpligtet til også at behandle miljøøkonomiske emner i deres arbejde. Siden 2007 har de udsendt en årlig miljøøkonomisk vismandsrapport, der har beskæftiget sig med emner som energi- og klimapolitik, grønne afgifter, vandmiljø, landbrug, trafikstøj, biodiversitet, ægte opsparing og affaldsproblemer.

Miljøøkonomi bør ikke forveksles med økologisk økonomi, som beskæftiger sig med de samme overordnede emneområder, men anvender andre tankegange. Mens miljøøkonomi anvender almindelige mainstream-økonomiske metoder og tilgange, er økologisk økonomi mere radikal i sin tilgang og opfatter sig ofte som oppositionel i forhold til den dominerende økonomiske videnskab.

Kilder

Litteratur 

Kapitel IV, Økonomi og Natur i Det Økonomiske Råd (1995): Dansk Økonomi, forår 1995  er en grundlæggende indføring i miljøøkonomiske problemstillinger og metoder.

Jordbrugs-, resurse- og miljøøkonomi
Kristina Djarling

Kristina Djarling (født 1976 eller 1977) er en dansk sangerinde, der fra 2012 har markeret sig med kritik af popsangerinder som Lady Gaga, Madonna, Kesha og Beyoncé, som hun kritiserer for at være satanister og kontrolleret af Illuminati. Sideløbende har Djarling selv udgivet en række popsange med kristent indhold.

Djarling bor i Bandholm med sin mand og sine børn. Hun er desuden niece til Ruth Evensen og var aktiv i Faderhuset, før det nedlagde sig selv ved udgangen af 2013.

Kilder og noter

Eksterne links 
 Kristina Djarlings website 
 Kristina Djarlings YouTube-kanal 

Sangere fra Danmark
Danish e-Infrastructure Cooperation

Danish e-Infrastructure Cooperation (DeiC)  er en virtuel organisation, som blev dannet den 19. april 2012 ved en sammenlægning af Forskningsnettet (fsknet) og Dansk Center for Scientific Computing (DCSC).

DeIC yder eller videreformidler bl.a. disse tjenester til danske forskningsinstitutioner og universiteter:
 Netinfrastruktur (Forskningsnettet) - bl.a. højhastighedsbackbone til formidling af internettet og forskningsdata.
 eduroam - standardiseret login på et særligt trådløs datanet, så forskere og studerende kan logge på trådløse net med ssid "eduroam" for brugere af tilkoblede forskningsinstitutioner jorden rundt i 54 lande i 2013.
 Scientific Computing (Dansk Center for Scientific Computing)
 WAYF - en fødereret single sign-on for forskere og studerende
 DKCERT

Kilder/referencer 

Videnskab
Akademiske datanet organisationer
SSO

SSO eller sso har flere betydninger:
 Single sign-on
 SSO (danske gymnasier)
Magga Skjalmsdatter

Magga Skjalmsdatter (død efter 1160), skænkede Sorø Kloster sin del af Haverup Ore, som formentlig var arv efter hendes far Skjalm Hvide.
Hun indtrådte, formentlig i en høj alder, i Roskilde Vor Frue Kloster, ifølge Gavebogen som enke. 
Måske den "Margrethe kaldet Magga", nonne, enke og død 30. juni, som er opført i Lundenekrologiet og Lunds gavebog med hånd fra midten af det 12. århundrede.

Genealogien omtaler Skjalms datter Margrethe, mens Gavebogen og Sorø stiftelseshistorie omtaler Skjalms datter Magga, også nonne i Roskilde. Der er utvivlsomt tale om samme person.

Magga Skjalmsdatter har søskende: Asser Rig, Ebbe Skjalmsen, Cecilie Skjalmsdatter (Hvide), Sune Skjalmsen (Hvide) og Toke Skjalmsen (Hvide).

Se også 
 Slægten Hvide
 Slægten Hvides ejendomme

Kilder 
 Kræmmer, Michael: "Efterslægtstavle for Skjalm Hvide", Danmarks Adels Aarbog 2009-2011, s. 563.

Skjalm
Skandinaver fra middelalderen
Danskere i 1100-tallet
Single sign-on

Single sign-on (SSO) er en adgangskontrol egenskab af flere relaterede, men uafhængige it-systemer og applikationer. Med denne egenskab kan en bruger logge på én gang og få adgang til alle systemer uden at blive afkrævet login for hvert system/applikation. Tilsvarende er single sign-off egenskaben hvormed én enkelt log-ud-handling afslutter adgangen til flere it-systemer.

Fordele
Fordele ved at anvende single sign-on omfatter:
 Reducerer kodeordudmattelse for forskellige brugernavne og kodeords kombinationer
 Reducerer tiden med at indtaste kodeord for samme identitet
 Reducerer IT omkostninger grundet mindre antal IT helpdesk opkald om kodeord

Internetbaserede SSO-tjenester
 NemLogin - baseret på SAML-standarden
 MitID
 OpenID
 SAML-baserede produkter og services
 Shibboleth (Internet2)

Se også
 Identity management
 Identity management systemer

Kilder/referencer

Eksterne henvisninger
 Single Sign-on Intro with Diagrams
 10. oktober 2005, computerworld.dk: It-brugere har alt for mange kodeord Citat: "...Teknologi:  Ifølge en amerikansk undersøgelse har en tredjedel af it-brugerne mere end 13 passwords. Brugerne er nødt til at skrive dem ned for at huske dem, og det går ud over sikkerheden...."

Datalogi
Føderation (flertydig)

Føderation har flere specialiseringer:
 Føderation
 Føderation (it)
Atsimo-Atsinanana

Atsimo-Atsinanana (oversat: Sydøst) er en region i Madagaskar, beliggende i den tidligere provins Fianarantsoa i den sydøstlige del af øen. I 2004 boede der 621.200 mennesker i regionen, der har et areal på 18.863 km² og en befolkningstæthed på 32,9 indb./km² . Regionshovedstaden er byen Farafangana og den har  Jhonson Andrianahy som leder (siden 2007). 

Regionen  ligger langs den sydlige del af østkysten  af Madagascar, og grænser til Vatovavy-Fitovinany og Haute Matsiatra mod nord, Ihorombe mod vest og Anosy mod syd.

Nature
 Nationalpark Midongy du sud
 Manombo-reservatet

Eksterne kilder og henvisninger

Madagaskars regioner
Sylviaslægten

Sylvia er en slægt af fugle, der er udbredt i Europa, Asien og Afrika. Det er sangere, der især lever af insekter og mindre bær. De danske arter trækker bort om vinteren og overvintrer længere mod syd. Nogle arter trækker til Afrika.

Nyere forskning tyder på, at slægten Sylvia kun bør bestå af seks arter: munk og havesanger samt fire afrikanske arter fra de nuværende slægter Horizonrhinus, Lioptilus og Pseudoalcippe.

Arter 
Et udpluk af de 28 arter i slægten Sylvia:
 Gærdesanger, Sylvia curruca
 Tornsanger, S. communis
 Havesanger, S. borin
 Munk, S. atricapilla
 Høgesanger, S. nisoria
 Hvidskægget sanger, S. cantillans
 Sardinsk sanger, S. sarda
 Sorthovedet sanger, S. melanocephala
 Sortstrubet sanger, S. rueppelli
 Asiatisk ørkensanger, S. nana
 Yemensanger, S. buryi, sårbar art
 Provencesanger, S. undata, nær truet

De fire førstnævnte arter er almindelige danske ynglefugle, mens de to sidstnævnte er på IUCNs rødliste over henholdsvis sårbare og næsten truede arter i forhold til global udryddelse.

Noter

Kilder og eksterne henvisninger 
 Danske navne på alverdens FUGLE Arkiveret version fra juli 2013.
 Gill, F & D Donsker (Eds). 2015. IOC World Bird List (v 5.1). .
 BirdLife International (2012). The BirdLife checklist of the birds of the world, with conservation status and taxonomic sources. Version 5. BirdLife_Checklist_Version_5.1.xls i zip-fil  hentet 28. maj 2013. Med visning af uddøde fuglearter vha. filtreringsfunktionen i cellen "G2".

Sylviasangere
Haute Matsiatra

Haute Matsiatra er en region i Madagaskar beliggende i den tidligere provins Fianarantsoa i den sydlige centrale del af øen. Den grænser til regionen Amoron'i Mania mod nord, Vatovavy-Fitovinany mod øst, Ihorombe mod syd og Atsimo-Andrefana mod vest. Regionshovedstaden er byen Fianarantsoa, og befrolkningen blev anslået til 1.128.900 i 2004. Arealet er 21.080

Regionen er inddelt i fem distrikter:
 Ambalavao
 Ambohimahasoa
 Fianarantsoa
 Fianarantsoa II
 Ikalamavony

Eksterne kilder og henvisninger 

Madagaskars regioner
Haverslev Idrætsforening

Haverslev Idrætsforening (HIF) er en idrætsforening fra byen Haverslev, som ligger 35 km syd for Aalborg. 

HIFs fodboldafdeling er slået sammen med IK Sylvia Ravnkilde og deres hold hedder Ravnkilde/Haverslev. Den mest kendte tidligere spiller er Thomas Thomasberg.

Eksterne henvisninger 
 Foreningens hjemmeside

Idrætsforeninger i Danmark
Rebild Kommune
Aage Berntsen

Aage Berntsen (født 16. maj 1885 på Særslev Højskole, død 16. april 1952 i København) var en dansk digter, læge, kunstmaler og fægter. Som digter er han mest kendt for teksten til Carl Nielsens korte værk Fynsk Foraar.

Aage Berntsen var søn af statsministeren Klaus Berntsen. Aage Berntsen fik studentereksamen fra Borgerdydskolen i København i 1903 og uddannede sig til læge med eksamen fra Københavns Universitet i 1911. Han var chef for den danske ambulancetjeneste i Paris fra 1918 til 1919, og arbejdede siden med kirurgi, ortopædi og åreknuder. I 1925 blev han tildelt graden som dr.med. på afhandlingen Om Varicer paa Underextremiteterne.
Han udgav de medicinske lærebøger Lærebog i Orto­pædi og Ortopædisk Operationslære i henholdsvis 1934 og 1948.

Ved siden af sit professionelle virke som læge skrev Berntsen digte, hvor værket Fynsk Foraar, med blandt andet Den milde Dag er lys og lang, nok er det mest kendte.
Han udgav sin første digtsamling i 1908 under titlen Digte. Den blev fulgt af Fiol og Sækkepibe i 1910, Klinten og Hveden i 1914, Ungkarlens Visebog i 1923 og Den kostelige Gave i 1929.
Han modtog Holger Drachmann-legatet i 1941 og Emil Aarestrup Medaillen i 1950.

Som maler udstillede Berntsen maleri på Kunstnernes Efterårsudstilling i 1941.

Berntsen var også en betydelig fægter. Han var medlem af Akademisk Fægteklub og deltog i de Olympiske Lege i 1920.
Hans bror Oluf Christian Berntsen havde otte år tidligere også deltaget i OL.

Henvisninger

Eksterne henvisninger 
 

Digtere fra Danmark
Sangskrivere fra Danmark
Fægtere fra Danmark
Malere fra Danmark
Personer fra Fyn
Ortopædkirurger fra Danmark
Danskere i 1900-tallet
Personer i Kraks Blå Bog (afdøde)
Personer i Dansk Biografisk Leksikon
Danskere i 1. verdenskrig
Studenter fra Østre Borgerdyd Gymnasium